**ΗΛΕΚΤΡΟΝΙΚΕΣ ΔΗΛΩΣΕΙΣ ΜΑΘΗΜΑΤΩΝ ΣΤΟ ΧΕΙΜΕΡΙΝΟ ΕΞΑΜΗΝΟ 2023-2024**

Οι Φοιτητές  του Τμήματος Βιοχημείας και Βιοτεχνολογίας μπορούν από **24-10-2023** και μέχρι **12-11-2023** να υποβάλουν ηλεκτρονική δήλωση μαθημάτων για το ΧΕΙΜΕΡΙΝΟ εξάμηνο 2023-2024.

**ΜΕΤΑ ΤΗ ΛΗΞΗ ΤΗΣ ΑΝΩΤΕΡΩ ΠΡΟΘΕΣΜΙΑΣ ΚΑΜΙΑ ΔΗΛΩΣΗ ΔΕΝ ΓΙΝΕΤΑΙ ΔΕΚΤΗ**.

Όσοι φοιτητές **ΔΕΝ** θα υποβάλουν δήλωση μαθημάτων **ΔΕΝ** θα έχουν δικαίωμα συμμετοχής στην εξεταστική ΙΑΝΟΥΑΡΙΟΥ/ΦΕΒΡΟΥΑΡΙΟΥ 2024 και στην επαναληπτική εξεταστική ΣΕΠΤΕΜΒΡΙΟΥ 2024 για τα μαθήματα του ΧΕΙΜΕΡΙΝΟΥ εξαμήνου

 **ΕΝΗΜΕΡΩΣΗ ΣΤΟΥΣ ΠΡΩΤΟΕΤΕΙΣ**

* Σε ηλεκτρονική δήλωση μαθημάτων για το ΧΕΙΜΕΡΙΝΟ εξάμηνο 2023-2024 υποχρεούνται να προβούν **και οι πρωτοετείς φοιτητές**.

Yπενθυμίζουμε ότι κάθε φοιτητής:

* Μπορεί να δηλώσει ΜΟΝΟ μαθήματα που προσφέρονται στο εξάμηνο που φοιτά.
* Μπορεί να  δηλώσει και οφειλόμενα μαθήματα παρελθόντων ετών **ΜΟΝΟ** **χειμερινού** εξαμήνου.
* **Οι επί πτυχίω** φοιτητές μπορούν να  δηλώσουν οφειλόμενα μαθήματα παρελθόντων ετών (χειμερινού και εαρινού εξαμήνου).

ΣΗΜΕΙΩΣΗ

1. Αφορά σε φοιτητές **επί πτυχίω**

**α) ΠΡΟΣΟΧΗ: Οι επί πτυχίω φοιτητές θα υποβάλουν ΔΥΟ ΔΗΛΩΣΕΙΣ μαθημάτων.**

**▪η 1η θα αφορά στα οφειλόμενα μαθήματα παρελθόντων ετών Χειμερινού εξαμήνου [2023-2024 ΧΕΙΜ] και**

**▪ η 2η στα οφειλόμενα μαθήματα παρελθόντων ετών Εαρινού εξαμήνου [2023-2024 ΧΕΙΜ (ΕΜΒ ΕΠΙ ΠΤΥΧΙΩ**)]

β) Τα παρακάτω μαθήματα έχουν αλλάξει τίτλο:

|  |  |
| --- | --- |
| **ΠΑΛAΙΟΣ ΤΙΤΛΟΣ** | **ΝΕΟΣ ΤΙΤΛΟΣ** |
| Αρχές ανόργανης Χημείας και Φυσικοχημείας | Γενική Χημεία για Βιοεπιστήμες |
| Βιοηθική | Βιοηθική και Εκπαίδευση |
| Βιοχημεία Ι | Δομή και Ανάλυση Βιομορίων |
| Βιοχημική Μηχανική και Εφαρμογές | Βιοχημική Μηχανική |
| Διακυτταρική Επικοινωνία-Μεταγωγή Σήματος | Μεταγωγή Σήματος |
| Διδακτική με έμφαση στις Βιοεπιστήμες | Θεωρία της Διδασκαλίας και Διδακτική των Βιοεπιστημών |
| Μοριακή Βάση Γενετικών Ασθενειών  | Γενετική του Ανθρώπου |
| Πληροφορική Η/Υ | Εισαγωγή στην Πληροφορική και στην Υπολογιστική διαχείριση μεγάλου όγκου δεδομένων |
| Σύγχρονες Παιδαγωγικές Κατευθύνσεις | Ανθρωπολογία της Αγωγής και Σύγχρονες Παιδαγωγικές Κατευθύνσεις |
| Τεχνολογία και Ποιοτικός Έλεγχος Τροφίμων | Βιοχημεία και Τεχνολογία Τροφίμων |
| Φυσιολογία Ζωϊκών Οργανισμών Ι | Φυσιολογία Ι |
| Φυσιολογία Ζωϊκών Οργανισμών ΙΙ | Φυσιολογία ΙΙ |

1. Αφορά σε φοιτητές που χρωστούν τη Μοριακή Βιολογία Ι &ΙΙ

Οι φοιτητές που χρωστούν το μάθημα «Μοριακή Βιολογία Ι» θα εξεταστούν στην ύλη του μαθήματος «Μοριακή Βιολογία» και οι φοιτητές που χρωστούν το μάθημα «Μοριακή Βιολογία ΙΙ» θα εξεταστούν στην ύλη του μαθήματος «Από τη Γονιδιωματική στη Βιολογία Συστημάτων».

**ΔΗΛΩΣΗ ΜΑΘΗΜΑΤΩΝ ΕΠΙΛΟΓΗΣ**

Σύμφωνα με τον Εσωτερικό Κανονισμό, για την απόκτηση πτυχίου του Τμήματος Βιοχημείας και Βιοτεχνολογίας απαιτείται η συμπλήρωση 36 ECTS από μαθήματα επιλογής, ανεξαρτήτως εξαμήνου.

* Οι φοιτητές του 7ου εξαμήνου μπορούν να επιλέξουν μαθήματα επιλογής 5ου και 7ου εξαμήνου.
* Οι φοιτητές του 5ου εξαμήνου μπορούν να επιλέξουν μαθήματα επιλογής μόνο 5ου εξαμήνου.

**Οδηγίες Πρόσβασης στην Υπηρεσία Δηλώσεων Μαθημάτων**

Οι δηλώσεις μαθημάτων γίνονται μέσω της eΓραμματείας. Ο σύνδεσμος στο portal της νέας eΓραμματείας Unitron είναι [**https://sis-web.uth.gr/**](https://sis-web.uth.gr/)

**ΣΥΣΤΑΣΗ: Μόλις συνδεθείτε στην eΓραμματεία σας προτείνουμε να διαβάσετε πρώτα το εγχειρίδιο χρήσης.**

Η πρόσβαση στην eΓραμματεία γίνεται από το **Δίκτυο του Πανεπιστημίου** αλλά, με την χρήση **Εικονικού Ιδιωτικού Δικτύου (VPN),** και από κάθε υπολογιστή με σύνδεση στο Διαδίκτυο.

Οδηγίες για την χρήση του VPN θα βρείτε στη διεύθυνση Μηχανοργάνωσης του Πανεπιστημίου Θεσσαλίας στη διεύθυνση: [**https://it.uth.gr/services/eikoniko-idiotiko-diktyo-vpn**](https://it.uth.gr/services/eikoniko-idiotiko-diktyo-vpn)

SOS Η δήλωση συγγραμμάτων στον ΕΥΔΟΞΟ **πρέπει να** **γίνεται ΜΕΤΑ** την ηλεκτρονική δήλωση μαθημάτων στην eΓραμματεία και **πρέπει να συμφωνεί** με αυτήν, **δηλαδή οι φοιτητές να δηλώνετε στον ΕΥΔΟΞΟ συγγράμματα μόνο για τα μαθήματα που έχετε δηλώσει στην eΓραμματεία**.